b'\n_START_ARTICLE_\nBasile da Glemona\n_START_PARAGRAPH_\nBasile da Glemona (Basile Brollo, f\xc3\xb8dt 1648 i Gemona i Italia, d\xc3\xb8d 1703) var en katolsk prest og kinamisjon\xc3\xa6r tilh\xc3\xb8rende fransiskanerordenen. Han ble en dyktig kjenner av kinesisk skrift og spr\xc3\xa5k. _NEWLINE_For \xc3\xa5 hjelpe sine medarbeidere p\xc3\xa5 misjonsmarken forfattet han en omfattende ordbok som han gav tittelen \xc2\xabHan-Yise Si-Yi \xe2\x80\x93 vestlig (europeisk) forklaring av de kinesiske skrifttegn\xc2\xbb. Denne ordboken ble raskt ettertraktet, og ble utbredt i store deler av Asia p\xc3\xa5 grunn av sin praktiske oppbygning. _NEWLINE_Hundre \xc3\xa5r etter hans d\xc3\xb8d ble verket ogs\xc3\xa5 plagiert av Louis-Joseph de Guignes i Frankrike. Guignes nevnte ikke den opprinnelige forfatters navn, skj\xc3\xb8nt hans eget bidrag begrenset seg til en annerledes organisering av oppslagene \xe2\x80\x93 og hyppige avskriftsfeil.'